projecte-aina/catalan_government_crawling huggingface dataset:
Des del món operatiu de l'extinció d'incendis forestals hi ha la necessitat de recollir i documentar els incendis forestals històrics per estudiar-los i analitzar-los amb l'objectiu d'aprendre de les experiències viscudes.
Aquesta és una de les condicions necessàries per poder augmentar el coneixement en gestió i extinció d'incendis forestals i preservar la memòria històrica de l'ús del foc a Catalunya.
L'arxiu recull informació disponible de perímetres d'incendis de més de 5 hectàrees de diverses fonts.
Perímetres recollits per Bombers, els que estan disponibles a la base de dades d'incendis del Departament d'Agricultura, Ramaderia, Pesca i Alimentació, i valuoses aportacions de membres d' associacions de defensa foresta l i estudiants que han fet els treballs de grau o les pràctiques a Bombers.
El contingut de la informació disponible de cada incendi i el detall del perímetre s'ha reduït a les dades necessàries mínimes per poder planificar i dimensionar les mesures de prevenció i, també, com a base per a la formació i les pràctiques del personal operatiu que treballa en l'extinció d'incendis forestals.
Dels incendis més rellevants es fan informes d'anàlisi per tal de difondre les lliçons apreses.
Qualsevol aportació de millora serà benvinguda, ja que aquesta és una informació viva, que creix dia a dia i ha de ser útil a qui la pugui necessitar.
Podeu enviar la vostra aportació o suggeriment a la bústia corporativa.
Aquest pàgina conté la informació geogràfica i descriptiva de les cremes executades pels Bombers de la Generalitat de Catalunya des del 1998 fins al 2017.
La informació disponible s'explica en el document d'especificacions tècniques en PDF i es pot consultar mitjançant un sistema d'informació geogràfica (SIG) (format shape) i amb Google Earth (format KMZ).
És una mostra de les feines fetes pels bombers per col·laborar amb la gestió del territori, la recerca i la formació del personal operatiu.
Les Zones Homogènies de Règim (ZHR) d'incendis forestals són les zones del territori amb rotació de focs i tipus de grans incendis forestals potencials homogenis.
Són la unitat bàsica de planificació del territori pel que fa a l'extinció.
A partir de les ZHR es descriu el risc de Grans Incendis Forestals i també els incendis de disseny específics de cada massís sobre els quals es fa la planificació.
Metodologia utilitzada per identificar les ZHR.
Els informes d'incendis forestals que es recullen en aquesta part són bàsicament de l'anàlisi del comportament de l'incendi per entendre els factors i patrons que l'han guiat, l'escenari en el qual s'ha desenvolupat (meteorològic, paisatge, sequera,...) i s'apunten qüestions operatives rellevants, tant des del com i per què s'ha treballat d'una manera o altra fins a aspectes a millorar o canviar de cara a propers incendis.
La informació que contenen, els gràfics, imatges i valors que contenen han estat validats sempre que s'ha pogut pels comandaments del servei i, en els casos d'incendis històrics a través d'entrevistes a persones que hi van ser i la consulta de la informació disponible.
Això implica que poden haver errors, detalls incomplerts o que no s'hagi plasmat tot el que cadascú consideri rellevant, en aquests casos hi ha disponible la bústia de correu electrònic [EMAIL] on us podeu adreçar per proposar millores, correccions o suggeriments.
Els incendis forestals són un dels fenòmens més rellevants mediàticament i tenen uns efectes sobre els ecosistemes molt significatius.
Aquesta rellevància ha fet que s'hagi publicat una gran quantitat de notícies i documents, tant en l'àmbit de la prevenció i gestió d'emergències com en l'àmbit de la recerca i investigació científica i acadèmica.
Molts d'aquests avenços s'han anat explicant a través de projectes i revistes especialitzades en l'anàlisi i divulgació dels incendis forestals i l'ecologia del foc, com la revista editada per Bombers des del 2002 anomenada Lo Forestalillo.
En aquest espai es vol posar al servei dels tècnics i gestors les publicacions tècniques, la normativa relacionada i els consells i recomanacions de temes específics, com l'autoprotecció davant incendis forestals o l' educació en la prevenció i l'actuació en infants.
Una crema prescrita és l'aplicació controlada de foc a estructures de vegetació, sota unes condicions meteorològiques, de combustible i topogràfiques fixades, amb la intenció d'assolir un objectiu determinat com ara la silvicultura preventiva d'incendis, facilitar la regeneració d'una certa espècie vegetal o el pasturatge.
Arran dels incendis forestals que van afectar Catalunya al final del segle XX, el c os de Bombers de la Generalitat de Catalunya es va dotar d'estructura, recursos i personal per integrar el nou fenomen dels grans incendis forestals (GIF) a la gestió de les emergències que dirigia.
Una gestió d'emergències en escenaris de més risc que necessitava una nova visió dels incendis forestals com a emergències complexes i integrals.
Aquesta nova perspectiva va implicar focalitzar la problemàtica de la prevenció dels GIF en la gestió forestal i el coneixement del t ipus d'incendi forestal.
A part d'aquest nou coneixement, calia també millorar la pràctica i les capacitats del personal operatiu per desenvolupar maniobres combinades amb aigua, eines manuals i foc, així com disposar de la corresponent normativa legal d'ús de foc tècnic.
Aquest ús del foc per entrenar maniobres d'extinció s'ha desenvolupat dins del Pla de cremes prescrites de Bombers, el qual ha estat un suport bàsic per a la formació del personal operatiu de Bombers, així com d'equips d'altres cossos d'extinció europeus.
Les cremes prescrites com a actuacions de prevenció i recerca associada també han servit per col·laborar amb el món de la gestió forestal i la planificació del territori per dotar els paisatges i els boscos d'estructures forestals que generin resistència a la propagació de focs d'alta intensitat.
En aquest espai hi ha disponibles els documents i informes que ens han fet arribar altres cossos operatius sobre serveis d'extinció d'incendis forestals.
Compartir experiències i lliçons apreses és la base per aprendre i millorar en el dia a dia, per això cal fomentar l'intercanvi de coneixement i experiències entre els qui treballen en la gestió i recerca dels incendis forestals.
Si coneixeu algun document d'anàlisi d'algun incendi forestal i lliçons apreses el coneixement dels quals pot ser d'utilitat, si us plau, feu-nos-lo arribar a [EMAIL] i ens posarem en contacte amb l'autor per demanar permís per difondre'l.
El gràfic de la superfície cremada cada any, diferenciant entre matollar i arbrat, i el nombre d'incendis anual permet identificar règims diferents, relacionar les campanyes segons el risc i l'impacte dels incendis i també identificar quin tipus d'estructura forestal crema majoritàriament.
Les dades d'aquest gràfic provenen de la font oficial de dades d'incendis del Departament d'Agricultura Ramaderia Pesca i Alimentació (DARPA).
L'anàlisi d'incendis històrics basat en la metodologia d'Agee (1993), junt amb la informació topogràfica i la delimitació dels Perímetres de Protecció Prioritària a nivell de massissos forestals, ha permès identificar les Zones Homogènies de Règim (ZHR) d'incendis forestals a Catalunya.
Les ZHR comprenen territoris amb rotació de focs i tipus de grans incendis forestals potencials homogenis, en els quals es poden concretar els Incendis Tipus descrits per Castellnou (2009), els Incendis de disseny (incendis de referència per a la planificació) i les situacions sinòptiques que es preveuen com a més problemàtiques per al massís tal i com explica Lloret (2003).
La metodologia utilitzada per identificar aquestes Zones Homogènies de Règim es pot consultar a la guia Integració del risc de grans incendis forestals en la gestió forestal: Incendis Tipus i vulnerabilitat de les estructures forestals al foc de capçades.
Generalitat de Catalunya del 2011.
Aquesta part conté alguns dels articles de recerca més significatius en l'àmbit de bombers, sigui per la participació directa o indirecta, sigui perquè fan referència a llocs on els bombers han treballat o sigui pel pas endavant que han significat en el coneixement i transferència entre el món de la recerca i l'operatiu en el moment de la publicació.
Si considereu que cal esmentar alguna altra publicació pel seu interès i rellevància, ens ho podeu proposar a l'adreça [EMAIL].
Els articles seleccionats estan agrupats en tres grans àmbits: incendis forestals, cremes prescrites i ecologia del foc, si bé, en molts casos hi ha una transversalitat evident.
En l'àmbit del foc forestal, des de l'any 2002 els Bombers de la Generalitat de Catalunya han participat i participen en diferents projectes europeus internacionals.
Aquests projectes han tingut i tenen un gran impacte per la quantitat de guanys a nivell de coneixement i material i experiències en formació, intercanvis i recerca que han proporcionat.
Les conseqüències operatives resultants d'aquests projectes que s'han obtingut per part de Bombers són àmplies i diverses.
Per aquest motiu creiem que és important ser-ne conscients i seguir fomentant la recerca, el desenvolupament i la innovació al cos de bombers (R+D+I).
La normativa relacionada amb la prevenció i l'extinció d'incendis s'ha anat desenvolupant gradualment i paral·lelament en aquests dos àmbits, i també de manera simultània amb la normativa d'àmbit estatal.
del 18 de febrer, de prevenció i seguretat en matèria d'incendis en establiments, activitats, infraestructures i edificis.
de 14 de juny, de mesures de prevenció dels incendis forestals en les urbanitzacions sense continuïtat immediata amb la trama urbana.
de 22 d'abril, de mesures de prevenció dels incendis forestals en les urbanitzacions, els nuclis de població, les edificacions i les instal·lacions situats en terrenys forestals.
de 12 de maig, pel qual s'estableixen mesures de prevenció d'incendis forestals en les àrees d'influència de carreteres.
de 7 de març, pel qual s'estableixen mesures de prevenció d'incendis forestals
de 4 de maig, de regulació dels serveis de prevenció i extinció d'incendis i de salvaments de Catalunya, de cremes controlades en zones d'alta muntanya
de 5 de setembre, pel qual es regulen les activitats aèries de lluita contra incendis i recerca i salvament i s'estableixen els requisits en matèria d'aeronavegabilitat i llicències per a altres activitats aeronàutiques
de 20 de maig, de protecció civil de Catalunya
de 4 de maig, de regulació dels serveis de prevenció i extinció d'incendis i de salvaments de Catalunya
de 30 de març, forestal de Catalunya
Els butlletins operatius són eines per explicar escenaris de risc, experiències, lliçons apreses, previsions de campanyes i valoracions de casos viscuts.
Lo Forestalillo, com a publicació, va néixer amb aquesta vocació de butlletí operatiu, va créixer i es va convertir en revista operativa i de divulgació, amb 160 números publicats des del 2002 fins al 2015.
Des de l'any 2016 Lo Forestalillo ha tornat al format de butlletí operatiu anomenat Lo Forestalillo en campanya.
En aquest espai podreu accedir a la informació relativa al dispositiu de presentació i de balanç de les campanyes forestals anteriors des de l'any 2004.
Els anys 2006, 2012 i 2015 no es va fer document de balanç de campanya.
L'autor de cada document ha canviat al llarg dels anys en funció dels canvis d'estructura del Govern i els seus departaments, però des de l' Àrea d'Informació i Comunicació de Bombers s'ha anat recollint i centralitzant.
També hi trobareu algun document específic d'anàlisi tècnica i d'organització de campanyes concretes.
L'anàlisi operativa dels incendis i escenaris de risc la trobareu descrita a l'apartat de Butlletins operatius de seguiment de risc.
En aquest espai trobareu la informació geogràfica i documental del conjunt d'incendis forestals recollits des de Bombers, tant dels de les darreres dècades com d'alguns d'històrics significatius.
Per a la majoria dels incendis de més de 5 hectàrees, està disponible el seu perímetre, i contínuament s'està treballant per documentar, mitjançant l'informe d'anàlisi de l'incendi forestal, aquells incendis que són més rellevants.
Conèixer com han cremat els incendis arreu del territori, quin patró de propagació han seguit, quina estructura de vegetació els ho ha permès, sota quines condicions meteorològiques, quins efectes han generat en el paisatge i, finalment, aspectes operatius de com la població i els serveis d'extinció s'hi han enfrontat per gestionar-los o extingir-los, és la base per entendre'ls i aprendre'n.
El Pla integral de seguretat de les persones grans té com a objectiu garantir la seguretat de les persones majors de 65 anys perquè puguin viure en llibertat, amb qualitat de vida i en dignitat.
El Pla fixa 14 objectius estratègics i 52 actuacions encaminades a garantir la seguretat familiar, la ciutadana, la civil o la viària, entre d'altres.
El treball pretén donar una resposta integral i coordinada, en col·laboració amb institucions i agents socials, per garantir una atenció de qualitat a un col·lectiu vulnerable que cada cop representa una part més important de la població.
El 2013, segons dades de l'Idescat, pràcticament el 18 per cent de la població de Catalunya tenia més de 65 anys i la previsió és que el 2051 el percentatge se situï en el 30 per cent.
Entre el 2009 i el 2013 s'ha produït una alça moderada dels fets penals amb víctimes de més de 65 anys, una tendència que ha anat a la baixa en la resta de col·lectius.
Pel que fa a la sinistralitat viària registrada enguany, un 27 per cent de les víctimes mortals eren persones grans, en concret, 30 de les 114 persones que han perdut la vida a les carreteres.
D'aquestes, 21 tenien més de 74 anys.
D'altra banda, entre el 2009 i el 2014 el 44 per cent de les víctimes mortals per incendis a la llar van ser també persones de més de 65 anys.
L'objectiu principal del Pla estratègic és identificar les necessitats actuals de la Direcció General de Prevenció, Extinció d'Incendis i Salvaments, i estructurar-les en cinc plans diferenciats:
• Pla de desplegament de recursos humans: identifica les necessitats actuals i futures pel que fa a personal.
• Pla de renovació i adquisició de vehicles: analitza tant l'estat actual del parc mòbil com les necessitats futures.
• Pla de renovació i manteniment de materials: identifica i quantifica les mancances de tot aquell material operatiu necessari per intervenir en la resolució de les emergències.
• Pla de renovació i manteniment del vestuari: estudia la substitució de la totalitat del vestuari operatiu dels bombers.
• Pla d'inversió en infraestructures: analitza l'estat actual dels parcs de bombers i les intervencions necessàries per mantenir les instal·lacions en condicions òptimes.
• Planificació anual i modular per cobrir totes les necessitats detectades en els cinc plans que formen el Pla estratègic.
• Valoració econòmica de la inversió necessària per dur a terme la globalitat del Pla estratègic.
en relació amb el Pla estratègic de la Direcció General de Prevenció, Extinció d'Incendis i Salvaments del Departament d'Interior per al període 2017-2022
L'augment dels fets delictius a Barcelona, especialment els furts i els robatoris amb violència, que en alguns casos han tingut un fort ressò mediàtic, han incrementat la percepció de la inseguretat ciutadana i s'ha generat preocupació sobre com aquesta situació afectava la vida quotidiana de la ciutadania, l'activitat econòmica i social i la imatge d'una ciutat referent tant en l'àmbit de Catalunya com en l'àmbit internacional.
El Departament d'Interior, mitjançant la Direcció General de la Policia, ha impulsat el Pla Barcelona ciutat segura per reduir el nombre de delictes, mitjançant la prevenció i la capacitat de reacció; millorar l'atenció a la víctima; i recuperar la iniciativa ciutadana i el consens sobre les actuacions de la seguretat en aquesta ciutat.
Aquest Pla compta amb la participació dels diferents actors que intervenen en la seguretat pública i d'entitats que hi estan directament relacionades, com entitats veïnals, econòmiques o relacionades amb el turisme.
Així doncs, el Pla s'ha formulat a partir de grups de treball organitzats en temàtiques concretes: població, mobilitat, comerç i empresa, oci i lleure, nuclis d'interès de la ciutat, actors de la seguretat, cos consular i comunicació.
El Pla diagnostica les necessitats, identifica els canvis normatius que facilitin una resposta més efectiva, millora l'eficiència policial i dels actors i de seguretat i facilita un consens efectiu sobre l'ús de l'espai públic com a paradigma de la vida urbana.
El Pla diagnostica les necessitats, identifica els canvis normatius que facilitin una resposta més efectiva, millora l'eficiència policial i dels actors i de seguretat i facilita un consens sobre l'ús de l'espai públic.
La Llei 4/2003, de 7 d'abril, d'ordenació del sistema de seguretat pública de Catalunya a l'article 4.3, preveu l'elaboració d'un informe anual sobre la seguretat a Catalunya.
Aquest Informe, juntament amb l'Enquesta de seguretat pública de Catalunya i el Pla general de seguretat de Catalunya, configuren el conjunt d'instruments necessaris per al diagnòstic, l'anàlisi i la planificació de la seguretat al nostre país.
L'Enquesta de violència masclista de Catalunya (EVMC) és un instrument específic per al coneixement de la violència masclista.
L'EVMC forma part de l'estadística oficial de Catalunya i és una eina d'anàlisi, ja que la quantificació i descripció de la victimització experimentada es completa amb el registre de les opinions i els valors de les persones entrevistades en relació amb la violència contra les dones.
L'EVMC, edició 2016 es fonamenta en una mostra representativa de dones residents al país sobre les seves experiències personals com a víctimes de la violència masclista i també sobre les seves percepcions en la matèria en els diferents àmbits en què es manifesta, en especial en els àmbits de la convivència, el món laboral i l'espai públic.
També hi ha una petita submostra d'homes que responen un qüestionari breu sobre les seves percepcions respecte a aquesta temàtica.
Les informacions que s'extreuen d'aquesta enquesta han de permetre millores en la intervenció i la prevenció d'aquest tipus de violència i crear un sistema d'indicadors que permeti fer un seguiment continuat de l'evolució d'aquesta problemàtica.
El Departament d'Interior portarà a terme, al llarg dels mesos de novembre i desembre de 2019, un estudi en l' àmbit de les violències sexuals a Catalunya.
Es farà mitjançant entrevistes telefòniques, a unes 10.000 dones, de 16 anys i més residents a Catalunya, escollides de forma aleatòria per tal que sigui una mostra representativa de la població catalana.
La selecció és aleatòria, és a dir, a l'atzar.
Se seleccionen per sorteig les persones que participaran a l'enquesta a partir d'una base de dades de telèfons i es contacta amb elles per tal de contestar l'enquesta.
Després d'uns comentaris introductoris es pregunta per l'edat i el lloc de residència de la persona que contestarà l'enquesta.
A continuació, comença el cos de l'entrevista amb preguntes sobre la victimització en l'àmbit de les violències sexuals que pateixen les dones.
Finalment, es fan unes preguntes sociodemogràfiques.
Les persones que realitzen les entrevistes han estat seleccionades i formades per GESOP, una empresa especialitzada en estudis d'opinió que ha guanyat un concurs entre empreses homologades per dur a terme operacions estadístiques d'aquestes característiques.
En el moment de començar la conversa telefònica aquestes persones s'han d'identificar sempre donant el seu nom:
"Sóc............................. de l'empresa GESOP.
Pot prendre nota d'aquest nom i de l'hora de la trucada, ja què això li pot ser útil per formular qualsevol reclamació o plantejar qualsevol dubte."
L'estadística oficial és rigorosament anònima i està sotmesa per llei al secret estadístic.
Totes les persones que participen en aquestes operacions s'han de comprometre formalment a guardar aquest secret, eliminar qualsevol registre que permeti individualitzar les dades i tractar la informació obtinguda de manera anònima, és a dir, agregant-la a milers d'altres informacions procedents de la mateixa enquesta, de manera que mai se'n pugui individualitzar l'origen.
Vostè pot decidir en quin moment vol fer l'entrevista, acordant amb la persona entrevistadora el dia i l'hora que li resulti més còmode dintre de l'horari d'entrevistes, que s'estén de 9 a 22 h, sense interrupcions, de dilluns a divendres, excepte festius.
A hores convingudes també es fan entrevistes els dissabtes de 10 a 17 h.
I també pot optar per trucar al telèfon del centre de trucades 900 901 900.
El temps de l'entrevista varia considerablement en funció dels fets que hagi patit la persona entrevistada.
Això no obstant, es preveu que la mitjana de les entrevistes estarà al voltant dels 20 minuts.
Els dies 21, 22 i 23 d'octubre de 2009, la Secretaria de Seguretat va organitzar a Barcelona el seminari internacional 10 anys d'Enquesta de seguretat pública a Catalunya.
Balanç i reptes de futur, les ponències del qual estan disponibles en aquesta pàgina, en català, castellà i anglès.
El seminari va facilitar l'intercanvi d'experiències entre els països europeus amb enquestes de victimització consolidades.
Al cap de 10 anys d'Enquesta de seguretat pública a Catalunya, va proporcionar l'ocasió de presentar les experiències europees més rellevants, debatre'n les febleses i fortaleses i plantejar els reptes per aconseguir els indicadors necessaris per als actors en l'àmbit de la seguretat.
El Departament d'Interior, en col·laboració amb l'Institut d'Estadística de Catalunya i la Universitat de Barcelona, va iniciar l'any 1999 la realització de l'Enquesta de Seguretat Pública de Catalunya amb periodicitat anual.
L'ESPC és una eina per a la mesura i l'estudi de la seguretat ciutadana, que serveix per donar suport al disseny, la implantació i l'avaluació de les polítiques públiques en matèria de seguretat.
Aquesta quarta edició de l'ESPC ha tingut, però, una significació especial.
Des de principis dels anys vuitanta, l'Ajuntament de Barcelona i la Mancomunitat de Municipis de l'Àrea Metropolitana, així una font d'informació i de referència en matèria de seguretat al llarg d'aquests anys.
L'edició de l'any 2002 ha comportat la integració de l'ESPC i de l'EVB en una operació conjunta, en una suma d'esforços de les administracions per millorar el sistema d'informació disponible sobre la seguretat al nostre país.
Això ha permès ampliar la mostra fins a 18.679 entrevistes i obtenir informació detallada sobre la Regió Policial Metropolitana i les seves àrees bàsiques policials.
Tot seguit, podeu accedir al resum de les dades més significatives d'aquesta edició presentada el dia 4 d'octubre a l'auditori del Palau de la Generalitat.
El Departament d'Interior, en col·laboració amb l'Institut d'Estadística de Catalunya i la Universitat de Barcelona, va iniciar l'any 1999 la realització de l'Enquesta de seguretat pública de Catalunya (ESPC) amb periodicitat anual.
Des de l'edició de l'any 2002 l'ESPC ha confluït en un únic projecte amb l'altre gran estudi victimològic que es realitza a Catalunya des de principis dels anys vuitanta, l'Enquesta de victimització de Barcelona (EVB), patrocinat per l'Ajuntament de Barcelona i la Mancomunitat de Municipis de l'Àrea Metropolitana.
Tot seguit, es presenta un informe de síntesi que analitza les dades més destacades de l'edició 2005 i el pla de tabulació que proporciona els resultats directes segmentats per les variables territorials i sociodemogràfiques.